Diari Oficial de la Generalitat Valenciana


Sumari del DOGV 5198, del 14-02-2006 (2006/1214)

RESOLUCIÓ de 21 de desembre de 2005, del conseller de Territori i Habitatge, per la qual s'aprova definitivament el projecte de reparcel·lació forçosa del sector SUP-5 del municipi del Campello, promogut per l'Institut Valencià de l'Habitatge, SA.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1214


Data del document
:   21-12-2005

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Campello, el
    * pla d'urbanisme

RESOLUCIÓ de 21 de desembre de 2005, del conseller de Territori i Habitatge, per la qual s'aprova definitivament el projecte de reparcel·lació forçosa del sector SUP-5 del municipi del Campello, promogut per l'Institut Valencià de l'Habitatge, SA. [2006/S1214]  
Vist l'expedient referent al projecte de reparcel·lació forçosa del sector SUP-5 del municipi del Campello, Alacant, promogut per l'Institut Valencià de l'Habitatge SA, i de conformitat amb els següents:  
Antecedents de fet  
Primer  
L'Institut Valencià de l'Habitatge, SA va remetre en data 1 d'agost de 2005 el projecte de referència i la resta de documents que conformen l'expedient, per a l'aprovació d'aquests, de conformitat amb el que estableix l'article 69 de la Llei Reguladora de l'Activitat Urbanística (en endavant LRAU).   
Segon   
El 19 de desembre de 2002 es va subscriure entre l'Institut Valencià de l'Habitatge, SA i l'Ajuntament del Campello, conveni de col·laboració per a la gestió i el desenvolupament en una àrea de sòl urbanitzable del terme municipal, el denominat SUP-5. D'altra banda, els propietaris afectats pel desenvolupament del sector es van constituir en agrupació d'interés urbanístic en data 25 de febrer de 2003 i, a fi de compatibilitzar la política local i autonòmica d'intervenció en el mercat del sòl i de l'habitatge amb el legítim dret dels propietaris del sòl, es va subscriure en data 22 de maig de 2003 conveni de col·laboració entre l'Institut Valencià de l'Habitatge, SA i l'esmentada agrupació.  
Tercer   
A aquests efectes, l'Ajuntament va tramitar una modificació puntual i una homologació que van ser aprovades definitivament per la Comissió Territorial d'Urbanisme en sessió celebrada el 31 de maig de 2005 i publicades en el Butlletí Oficial de la Província d'Alacant en data 26 d'agost de 2005.   
Quart   
El programa juntament amb el pla parcial i el projecte d'urbanització van ser aprovats provisionalment per la Comissió Territorial d'Urbanisme en sessió celebrada el 31 de maig de 2005, supeditant-se la seua remissió al conseller de Territori i Habitatge a la plena entrada en vigor de la modificació puntual i l'homologació tramitades per l'Ajuntament. L'esmentada entrada en vigor s'ha produït el 12 de setembre de 2005.  
Cinqué   
Consta en l'expedient Resolució de 17 de febrer de 2005, del conseller de Territori i Habitatge, per la qual se sotmet a informació pública per un període de 20 dies el projecte de reparcel·lació.  
En la tramitació de l'esmentat projecte es van dur a terme les actuacions següents:  
1. Es va sotmetre a informació pública mitjançant publicació en el Diari Oficial de la Generalitat Valenciana núm. 4.959, de data 4 de març de 2005 i en el diari Las Provincias, d'Alacant de data 28 de febrer de 2005.  
2. Es va remetre notificació individualitzada a tots els afectats.  
3. Es va requerir informe a l'Ajuntament del Campello  
4. Se sol·licita al Registre de la Propietat del Campello la pràctica de l'anotació marginal d'iniciació del procediment de reparcel·lació forçosa i l'expedició del certificat de domini i càrregues respecte de les finques afectades pel projecte, basant-se en el que ha preceptuat l'article 69.1.b de la LRAU, 310 del TR92 i 5.1 del RD 1.093/1997.  
Com a resultat del tràmit d'informació pública s'han formulat dues al·legacions, i l'Ajuntament del Campello ha emés dictamen en data 15 d'abril de 2005.  
Consta en l'expedient l'informe i la proposta sobre les al·legacions presentades, subscrits per l'Institut Valencià de Habitatge, SA.  
Sisé  
La Comissió Territorial d'Urbanisme en sessió celebrada el 28 de setembre de 2005 va acordar informar favorablement sobre l'aprovació del projecte de reparcel·lació del SUP-5 del municipi del Campello.   
Fonaments de dret  
Primer  
El projecte de reparcel·lació es redacta atés el que preveuen els articles 29.9 i 68 i següents de la LRAU, per a desenvolupar i executar el PDAI de referència.  
Segon   
Per a la tramitació d'actuacions promogudes per l'administració autonòmica, per si mateixes o a través de les empreses públiques d'aquestes dependents, és d'aplicació el que disposen els articles 42 i 43 de la Llei 6/1994 de 15 de novembre, de la Generalitat Valenciana, reguladora de l'activitat urbanística, sobre procediments especials per a la formulació de programes, plans parcials i projectes d'urbanització d'execució directa a càrrec d'administracions no municipals.  
Tercer   
La documentació pot considerar-se, en línies generals, completa als efectes del compliment dels articles 68, 69 i 70 de la LRAU i 82 i següents del RPCV, així com el que disposa el Reial Decret 1.093/1997, pel qual s'aproven les normes complementàries al reglament per a l'execució de la Llei Hipotecària.  
Quart   
El conseller de Territori i Habitatge és el competent per a l'aprovació definitiva, per raó del que estableix l'article 6.i) del Decret 201/2003, de 3 d'octubre, pel qual s'aprova el Reglament d'òrgans urbanístics de la Generalitat.   
Vistos els preceptes legals citats i la resta de general i de pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:   
Aprovar definitivament el projecte de reparcel·lació forçosa del sector SUP-5 del municipi del Campello, Alacant, promogut per l'Institut Valencià d'Habitatge, SA.   
Contra aquesta resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 21 de desembre de 2005.. El conseller de Territori i Habitatge: Rafael Blasco Castany.